CELEX: 62009TN0328
Language: el
Date: 2009-08-19 00:00:00
Title: Υπόθεση T-328/09: Προσφυγή της 19ης Αυγούστου 2009 — Producteurs de Légumes de France κατά Επιτροπής

7.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 267/69
            
         Προσφυγή της 19ης Αυγούστου 2009 — Producteurs de Légumes de France κατά Επιτροπής
   (Υπόθεση T-328/09)
   2009/C 267/125
   Γλώσσα διαδικασίας: η γαλλική
   
      Διάδικοι
   
   
      Προσφεύγουσα: Les Producteurs de Légumes de France (Παρίσι, Γαλλία) (εκπρόσωπος: O. Fachin, δικηγόρος)
   
      Καθής: Επιτροπή των Ευρωπαϊκών Κοινοτήτων
   
      Αιτήματα της προσφεύγουσας
   
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την προσβαλλόμενη απόφαση βάσει του άρθρου 230, τέταρτο εδάφιο, της Συνθήκης ΕΚ·
            
         
               —
            
            
               να καταδικάσει την Επιτροπή των Ευρωπαϊκών Κοινοτήτων στο σύνολο των δικαστικών εξόδων.
            
         
      Λόγοι ακυρώσεως και κύρια επιχειρήματα
   
   Η προσφεύγουσα ζητεί την ακύρωση της αποφάσεως C (2009) 203 τελικό της Επιτροπής, της 28ης Ιανουαρίου 2009 (1), με την οποία η Επιτροπή έκρινε ως ασυμβίβαστες με την κοινή αγορά τις κρατικές ενισχύσεις που η Γαλλική Δημοκρατία χορήγησε στους παραγωγούς οπωροκηπευτικών στο πλαίσιο των «προγραμμάτων περιόδου εμπορίας» με σκοπό τη διευκόλυνση της εμπορίας γεωργικών προϊόντων που συγκομίστηκαν στη Γαλλία και επέβαλε στη Γαλλική Δημοκρατία υποχρέωση ανακτήσεως των επίμαχων ενισχύσεων.
   Προς στήριξη της προσφυγής της, η προσφεύγουσα διατυπώνει δύο λόγους ακυρώσεως αντλούμενους από:
   
               —
            
            
               παραβίαση της αρχής της προστασίας της δικαιολογημένης εμπιστοσύνης, στο μέτρο που το γεγονός ότι η Επιτροπή είχε λάβει γνώση, κατά την περίοδο από το 1992 έως το 2002, της υπάρξεως των προγραμμάτων περιόδου εμπορίας χωρίς, πάντως, να κινήσει κάποια διαδικασία, δημιούργησε στους παραγωγούς εμπιστοσύνη ως προς το ότι τα προγράμματα αυτά είναι νομότυπα·
            
         
               —
            
            
               πλάνη κατά τον υπολογισμό του ποσού των ενισχύσεων των οποίων ζητείται η επιστροφή για το έτος 2001, η οποία επηρεάζει το συνολικό ποσό των ενισχύσεων καθώς και τους τόκους.
            
         
      (1)  ΕΕ L 127, σ. 11 — κοινοποιηθείσα υπό τον αριθμό 2009/402/ΕΚ.